**การประกวด****สุดยอดส้วมจังหวัดเพชรบูรณ์ ปี ๒๕๖๕**

โดยกลุ่มงานอนามัยสิ่งแวดล้อมและอาชีวอนามัย สสจ.เพชรบูรณ์

ตามที่ กลุ่มงานอนามัยสิ่งแวดล้อมและอาชีวอนามัย ได้จัดทำโครงการประกวดสุดยอดส้วมจังหวัดเพชรบูรณ์ ปี ๒๕๖๕ โดยมีวัตถุประสงค์เพื่อให้ส้วมสาธารณะมีความสะอาด(Healthy) เพียงพอ(Accessibility) ปลอดภัย (Safety) และผู้ใช้มีพฤติกรรมการใช้ส้วมถูกต้อง อีกทั้งเพื่อภาพลักษณ์ที่ดีของประเทศภายใต้เกณฑ์มาตรฐาน HAS กรมอนามัย ระหว่างวันที่ 19-21 กันยายน 2565 กำหนดเป้าหมายในการดำเนินการ ในส้วมสาธารณะ 5 ประเภท(Setting) ได้แก่ โรงพยาบาล โรงพยาบาลส่งเสริมสุขภาพตำบล วัด ร้านอาหารและโรงเรียน โดยผู้ได้รับคัดเลือกระดับดีเด่น จะได้รับเงินรางวัล 3,000 บาท พร้อมใบประกาศเกียรติคุณ และรางวัลชมเชย จะได้รับเงินรางวัล 500 พร้อมเกียรติคุณ นั้น

 บัดนี้ ได้ดำเนินการคัดเลือกเรียบร้อยแล้ว จึงขอเชิญนายกมล กัญญาประสิทธิ์ นายแพทย์สาธารณสุขจังหวัดเพชรบูรณ์ ให้เกียรติมอบใบประกาศเกียรติคุณรับรองผลการประเมิน ให้แก่หน่วยงานและสถานประกอบการ

 **รางวัลสุดยอดส้วม ระดับดีเด่น ดังนี้**

1. ประเภท โรงพยาบาล ได้แก่ โรงพยาบาลชนแดน อำเภอชนแดน
2. ประเภท โรงพยาบาลส่งเสริมสุขภาพตำบล ได้แก่ สถานีอนามัยเฉลิมพระเกียรติสมเด็จพระศรีนครินทราบรมราชชนนี2538(เอิบจิตต์ ยศสุนทร อุทิศ) อำเภอชนแดน
3. ประเภทวัด ได้แก่ วัดศิริรัตน์วนาราม อำเภอชนแดน
4. ประเภทโรงเรียน ได้แก่ ร.ร.ดงขุยวิริยานุสรณ์อินเตอร์ อำเภอชนแดน
5. ประเภทร้านอาหาร ได้แก่ ร้านอาหารลินดาคาเฟ่ อำเภอหล่มเก่า

**รางวัลสุดยอดส้วม ระดับชมเชย ดังนี้**

1. ประเภทร้าน อาหาร ได้แก่ ร้านอาหารครัวคนดี อำเภอชนแดน